杨维桢
西湖竹枝歌九首
苏小门前花满株，苏公堤上女当垆。
南官北使须到此，江南西湖天下无。
鹿头湖船唱郝郎，船头不宿野鸳鸯。
为郎歌舞为郎死，不惜珍珠成斗量家住城西新妇矶，劝君不唱缕金衣。
玭琶元是韩朋木，弹得鸳鸯一处飞。
劝郎莫上南高峰，劝郎莫上北高峰。
南高峰云北高雨，云雨相催愁杀侬。
湖口楼船湖日阴，湖中断桥湖水深。
楼船无梍是郎意，断桥有柱是侬心。
病春日日可如何？起向西窗理琵琶。
见说枯槽能卜命，柳州弄口问来婆。
小小渡船如缺瓜，船中少妇竹枝歌。
歌声唱入箜篌调，不遣狂夫横渡河。
石新妇下水连空，飞来峰前山万里。
妾死甘为石新妇，望郎忽似飞来峰。
望郎一朝又一朝，信郎信似浙江潮。
床脚耆龟有时烂，臂上守宫无日销。